Oslo, 15.12.2015

Til styret

**Innkalling til styremøte 1/2016**

Det innkalles herved til styremøte 1 /2016 i Norges Castingforbund.

Tid: Kl. 15.00 lørdag 09 januar.

Sted: Ullevål Stadion, Oslo.

**Saksliste**

Sak 01/16 Referat forrige styremøte 05/2015.

Sak 02/16 Referat fra generalforsamling ICSF

Sak 03/16 Forslag fra Kristiansand JFF og TK

Sak 04/16 Arbeidsinstruks for Klubbutvikler og General sekretær

Sak 05/16 Presentasjon av Micro Soft v/Terje

Sak 06/16 Beste kaster vinner uansett klasse?

Sak 07/16 Omkast regler for Kongepokaler

Sak 08/16 Landslagstrener fluekasting – Jarle Strandberg?

Sak 09/16 Veteranklasse i Fluekasting?

Sak 10/16 Treningsleir Spania. Forslag fra Jan Ivar.

Eventuelt.

Med vennlig hilsen

Thorgeir Gustavsen

Generalsekretær

**Saksliste**

**Sak 01/16 Referat forrige styremøte 05/2015.**

**Referat fra styremøte 5/2015**

Sted: Scandic Gardermoen hotell, Gardermoen.

Tilstede: Jan Ivar Larsen, Terje Slydahl, Tor Erik Gjersøe, John Einar Enger, Monica Bertelsen, Elin Kløvstad og Åge Larsen.

Fra administrasjonen: Thorgeir Gustavsen

**Saksliste**

Sak 48/15 Referat forrige styremøte 04/2015.

 Referatet ble godkjent

Sak 49/15 Referat fra generalforsamling ICSF

Referatet fra ICSF har ikke kommet ennå. TG gikk gjennom diverse saker. Det er helt klart for et styrebytte i det internasjonale forbundet. Norge må fremme noen forslag som går på å endre statuttene i forhold til valget. Alt skal etter hvert rettes opp mot IOC, da ICSF ønsker å bli anerkjent hos dem.

Sak 50/15 Referat fra generalforsamling FNCF

Gjennomgang av referatet, og ingen kommentarer. Referatet er ikke kommet i retur for signering.

Sak 51/15 Nullstilling av alle tidligere styrevedtak, samt honorarer for tjenester. Opprettes nye.

Forslaget ble ikke godkjent. Vedtekter som vedtas for ettertiden skal legges ut på vår nettside. Nytt system fra Microsoft presenteres ved Terje Slydahl, på neste møte.

Sak 52/15 Svar fra TK på vårt brev/forespørsel

Styret behandlet de saker som kom i retur fra TK. Det har tydeligvis vært noe uenighet i TK, så styret fant løsninger som skal være akseptable for alle. Vedtakene til styret er i blått.

 Sak 6 Regelendringer

 Fluekasting:

På grunn av uenighet i utøvelsen av 2 x2 minutter, bør denne saken gjennomgås på nytt.

Saken sendes til Teknisk Komite.

Som en sidekommentar, var det også misnøye under stevnet i Tønsberg. Det ble uttalt at det skapte forvirring og frustrasjon ved gjennomføring på denne måte, samt at stressfaktoren økte.

*Svar fra Teknisk Komite.
Etter høring blant TK`s medlemmer er det enighet om å gå tilbake til å kaste sammenhengende 4 min.
Det forutsettes følgende:
- Seeding etter gjeldende regel gjennomføres. Dvs at Seedet gruppe trekkes i startrekkefølge som det var en kaster.
- Der hvor det er praktisk mulig legges bane begge veier. Kaster bestemmer kasteretning før foregående kaster er ferdig. Ved uenighet avgjøres kasteretning med myntkast (av bryggedommer).
- Ved to baner byttes det mellom indre og ytre bane etter 2 min.*

*Styrets vedtak: Seedet gruppe er de 8 beste på den til enhver tid oppdaterte rankingliste i hver øvelse.*

*Trekningen gjøres i forhold til ulike deltagergrupper. (Senior, Seedet, damer, junior)*

*Kastetiden 4 minutter sammenhengende. Ved 2 baner skal det være 2 min ute og 2 min inne. Maks 30 sekunder til bytte. Kan ev. starte før, hvis kastere er klare. Dette gjelder alle klasser.*

*- Der hvor det er praktisk mulig legges bane begge veier. Kaster(e) bestemmer kasteretning før foregående kaster(e) er ferdig. Overdommer bestemmer ved uenighet mellom to kastere.*

 Sak 38/15 Brev fra jentene

Vedtak: Medalje utdeling i alle klasser. Det kreves kun en utøver for å starte klassen, og det deles ut medaljer til gull, sølv og bronse så langt det er deltagere.
*Svar fra TK:
Enig i at Medalje utdeles i alle klasser. Det kreves kun en utøver for å starte klassen, og det deles ut medaljer til gull, sølv og bronse så langt det er deltagere.*

Rankinglisten gjøres om til en annen poengberegning. Styrets forslag er poeng 15, 13, 11, 10, 9, 8, 7, 6, 5, 4, 3, 2, 1, 1, 1, 1, alle får et poeng for deltagelse. Dette gjelder alle stevner i både Norges Cup og 5# Cup. Det gjelder også alle klasser. Dette skal gjelde fra sesong 2016 inkl Kristiansand 5# cup, des 2015. Dette betyr at NM og avslutningen i 5# Cup ikke har andre poengfordelinger enn resterende stevner. Styret anser NM som så attraktivt med tanke på Kongepokal og NM seier, at det ikke skulle være grunnlag for ytterligere ”fristelser”. En poengtabell vil også være mer rettferdig, da alle får de sammen poengene uansett hvor de deltar. *Svar fra TK:
Etter lang diskusjon foreligger to forslag:
1. En NM tabell og to øvrige tabeller. Seier NM gir 20 poeng. Seier
 15+deltakere gir 15 poeng. Seier opp til og med 14 deltakere gir 12 poeng.*

*2. En NM tabell, seier gir 20 poeng, og en tabell for alle øvrige stevner.

Det viste seg å være flertall for at NM skal gi høyere poeng enn øvrige stevner.
Etter diskusjon ser det ut til at 4 medlemmer går for alternativ 1.
Et medlem ønsker èn tabell men mulighet for ekstra poeng for NM deltakelse.
Stigning NM tabell: 20-18-16-15-14osv. >=15 deltakere: 15-13-11-10-9-8 osv,
<15 deltakere: 12-10-9-8-7-osv.*

Sak 40/15 Nye uttaksregler for fluekasting.

Rankinglisten benyttes som tidligere, men antall deltagere bestemmes i forhold til begrensingen i deltagelse i henhold til invitasjonen fra arrangør, eller budsjettert sum. Rankinglisten brukes til å ta ut de 6 beste (nordisk) alternativt 8 beste (VM) utøvere, og reserver brukes av de som allerede er uttatt. Krav om deltagelse i NM frafaller. Fordelingen av herrer, damer og junior skal likestilles, når dette er aktuelt (likestilling).
Ved poenglikhet teller flest førsteplasser, deretter andreplasser, etc.
Dette sendes til Teknisk Komite for uttalelse.

*Svar fra TK:
Stor enighet om at de 6/8 beste tas ut i hver øvelse og klasse. Ved frafall rykker neste (7/9) på listen opp og tar dennes plass.
Krav om NM deltakelse. Flertall for å støtte forslag fra styret om krav til NM deltakelse. Et medlem ønsker å beholde krav med mulighet for å søke disp.
TK støtter forslag om fremgangsmåte ved poenglikhet.*

Styrets vedtak: Stor enighet om at de 6/8 beste tas ut i hver øvelse og klasse. Ved frafall rykker neste (kun 7/9) på listen opp og tar dennes plass kun en reserve in hver øvelse. Etter dette fylles det opp med de som allerede er uttatt. Det er rankinglisten som er tellende for alt uttak. Rankinglisten skal bestå av Norges Cup siste sesong, 5# Cup og Norges Cup inneværende sesong. Uttak beregnes etter de fire beste plasseringer gjennom perioden. Det gjelder kun tre beste i speystevner. I Norges Cup og 5# Cup, beregnes de tre beste stevner. Det beregnes kun etter plasspoeng, ikke konkurranseskår.

Ved poenglikhet teller flest førsteplasser, deretter andreplasser, etc.

Sak 44/15 Kongpokalfordeling, samt forslag fra styret vedrørende handicap for kvinner i lengdeøvelsene.
Styrets vedtak: Handicap forslag: Det settes en faktor på 1,15 som et startpunkt for lengdeøvelsene.
Handicap forslag: Casting utregnes i forhold til verdensrekord resultater. Differanse mellom kvinner og menn. Lage en utregningsformel.
Vedtaket sendes til Teknisk komite.

*Svar fra TK:
TK er enig i prinsippet som foreslått av styret. Vi har ikke forutsetning for å ta stilling til størrelse på faktor som foreslått. Har fått info om at forslått faktor har vært vurdert og funnet rimelig.*

*Sak 45/15* Forslag om endring av utstyret til øvelse Sjøørret lengde. Det er ønskelig å redusere vekten på snøret eller tilsvarende endring i forhold til castingutstyr. Tekniske komite skal finne et forslag til en løsning på dette innen neste styremøte, som er lagt til november*.*

 *Svar fra TK:
Det er flertall i styret for å redusere vekt på snøret for å gjøre et klarere skille på Castingøvelser og Fly Casting. Vekten bør etter TK`s mening ikke settes lavere enn 24 gram.
Et medlem ønsker å sette krav om at utstyr skal være fiskerelatert og handelsvanlig.
Kommentar fra medlemmer: Det ønskes en samordning med internasjonale regler.*

Styrets vedtak: I øvelse Sjø ørret lengde reduseres vekten på fluesnøret til maksimum 24 gram. Maksimum diameter skal være 2 mm, enhver del av snøret (inkl front og bak tapering, tip) som overstiger 1 mm i diameter inkluderes i klumpvekten. Det skal være flytesnøre. Forslaget sendes til ICSF flycasting commition for godkjenning.

Sak 53/15 Terminliste 2016 m/møtedatoer

Avslutningen på 5” Cup går i Ekeberghallen på lørdag 9 april. De som deltar på denne og samtidig deltar på castingstevnet på NIH søndag, vil få gratis reise og opphold bestilt av NCF.

Sak 54/15 Ungarnsamling

 Utsettes til neste år (2017).

Sak 55/15 Samarbeid med NJFF

Kurs – fluekasting og casting – 2016

Sted: Jakt- og fiskesenteret, Flå i Hallingdal

Det ble presentert de forskjellige kurs som er planlagt holdt sammen med NJFF på Flå. Introduksjonskurs for idrettene casting og fluekasting, som ble redusert til et kurs. Dommerkurs og baneleggerkurs for både casting og fluekasting. Arrangementskurs for fluekasting og kastekurs i form av enhånds fluekasting nybegynner og tohånds spey nybegynner. Dette gjelder for både vår og høstterminen.

**Muligheten for flere kaste kurs, tohånds- og spey.?? Dette må sees på etter hvert.**

Sak 56/15 Markedsføring ved Monica

Monica presenterte visitkort for Norges Castingforbund. Hadde også fått flere produkter fra div leverandører. Visitkortet ble positivt mottatt. Giveaways som vanntett mobil holder, kaffe krus, etc ble presentert. Forslag til gavepremier til utenlandske arrangementer. Tommy hadde forslag på kaffekrus, ostehøvel, tallerken etc. Pins er også aktuelt. Geir foreslo fortomklipper med NCF logo. Det ble vedtatt at Monica skulle ta tak i en vanntett mobilholder av litt større størrelse og kaffekrus. Dette gjøres i samarbeid med GS.

Thorgeir la frem planer med Hooked.no om produksjon av demo DVD til presentasjon av våre øvelser. Det vil i første rekke baseres på øv. 1 flue presisjon og øv.2 flue lengde enhånds i casting, og ørret presisjon og ørret lengde for fluekastingen. Det er også et ønske å ha øv. 3 haspel Arenberg og øv. 5 haspel lengde enhånds også, men dette må komme i neste omgang.

Oslofjorden fiskefestival for 2016 er også under planlegging. Antatt dato er 27 august. Få til et samarbeid med OS for å ha et rekrutteringstilbud. Dele ut flyers, tilbud om kursing etc. Tilbud til ungdom.

Sak 57/15 Utlysing av 2 x 50 % ev. 1 x 100 % stilling innenfor klubbutvikling casting og fluekasting.

Det er behov for et eller to engasjement innenfor klubbutvikling. Poenget er at vi trenger noen som kan jobbe mer opp mot nye og eksisterende klubber. Castingen spesielt er i en bølgedal, og fluekastingen henger også litt etter med rekrutteringen. Vi har midler til å kunne gjøre et prøveprosjekt, og kanskje komme bedre ut av det enn vi er pr i dag. Har vi noen navn, som er aktuelle for tilsvarende stilling(er).

Tromsø området er et aktuelt område å satse på. Det er satt et vedtak om å lage en stillingsinstruks til neste styremøte. President og Generalsekretær skal lage denne. Det skal også lages en arbeidsinstruks til Generalsekretær.

Sak 58/15 Handboken for fluekasting

Handboken sendes ut på mail av Monica, og behandles på møtet. Handboken er nå justert i henhold til de tilbakemeldinger Monica har fått så langt. Hvis det er noen som har noe mer å komme med nå, bør det skje raskt, så hun får muligheten til å endre dette. Justeres i henhold til møtets vedtak, og TK´s behandling av regler.

Utsettes til neste møte, men legges ut på nettet med de endringene som er vedtatt under dette møtet.

Sak 59/15 Brev fra Jonny Smørsgaard – behandles sammen med punkt 52/15

 Brevet ble tatt til etteretning.

Eventuelt.

Sak 60/15 Idrettsgallaen – presentasjon av Norges Castingforbund.

 Sjekke om muligheten for å få presentert Norges Castingforbund.

**Sak 02/16 Referat fra generalforsamling ICSF**

Ikke ankommet ennå

**Sak 03/16 Forslag fra Kristiansand JFF og TK**

Tillegg til brev fra NCF
Kristiansand Jeger- og Fiskerforening har bedt TK vurdere to tilleggsforslag.

1: SA snøret.
 Viser til forslag før sesong 2015.
 Erfaring fra siste års cup. Kontroll er meget vanskelig å gjennomføre under stevnet,
 grunnet kapasitet i sekretæriat og praktiske forhold.
 KJFF opprettholder sitt forslag fra i fjor om bruk av merket snøre. I tillegg må de tre
 beste deltakeres snører kontrolleres.

2: Protester:
 Vårt forslag.
 Deltakere kan ikke legge inn protest på andre deltakeres resultater.
 Deltakere skal når tiden går for konkurrent ikke oppholde seg nær dommere og ikke
 kommentere lengde / poeng som dommere kan høre. Dette gjelder først og fremst for
 Norgescup utendørs. I femmercupen måles det etter ferdig kasting og det anses ikke å
 være et problem.

*Svar fra TK:
TK har vurdert de to forslagene og sier seg enig.*

**Sak 04/16 Arbeidsinstruks for Klubbutvikler og General sekretær**

**Norges Castingforbund søker klubbutvikler**

Norges Castingforbund (NCF) er et særforbund tilsluttet Norges Idrettsforbund og har noe over 6000 medlemmer. NCF står for all virksomhet innen idrettene casting og fluekasting, som er konkurransekasting med fiskeutstyr, fordelt på presisjons- og lengdekasting.

NCFs kontor ligger på Ullevål Stadion, lokalisert i et kontorfellesskap med Bueskytter-, Hundekjører-, Vannski- og Fekteforbundet.

Da vår aktivitet ønskes øket, søker vi etter en person i en 100%-stilling, eventuelt to personer i 50 % stilling, som klubbutvikler. Vedkommende vil få ansvaret for å øke kontakten med våre medlemsforeninger i tillegg til å kontakte og verve nye foreninger. Stillingen innebærer besøk i foreningene, presentasjon av idrettene casting og fluekasting, demonstrasjoner og gjennomføring av kursaktivitet. Stillingen innebærer arbeid i helger og på kvelder. Vedkommende bør også kjenne til Norges Idrettsforbunds registreringssystem Sportsadmin / Klubbadmin.

Kvalifikasjoner:

* Kjennskap til idrettens organisasjon
* God i bruk av de vanligste dataverktøyene
* Kunnskaper og ferdigheter innen casting og fluekasting er en fordel

Personlige egenskaper:

* Utadvendt/kontaktskapende
* Pedagogisk
* Kreativ med gode evner til å iverksette egne og andres ideer
* Fleksibilitet
* Systematisk

Vi tilbyr:

* En variert og spennende jobb
* Konkurransedyktige betingelser
* Fleksibel arbeidstid

Oppgi om det søkes på 100 % eller 50% stilling, eventuelt begge deler.

**Søknadsfrist: 31. januar 2016**

**Søknaden sendes: Norges Castingforbund**

 **Sognsveien 73**

 **0840 Oslo**

**Kontaktpersoner: Generalsekretær Thorgeir Gustavsen, 93027832(mob)**

 **President Jan Ivar Larsen, 92667343(mob)**

**Arbeidsinstruks Klubbutvikler.**

Oppgaver:

Ansvaret for å øke kontakten med våre medlemsforeninger.

Forberede og gjennomføre kontakten og verve nye foreninger. Dette gjøres via adresselister fra NJFF, og kontakter som gjøres via messer og demoer.

Stillingen innebærer besøk i foreningene, presentasjon av idrettene casting og fluekasting.

Stillingen innebærer gjennomførelse av demonstrasjoner og kursaktivitet.

Stillingen innebærer arbeid i helger og på kvelder.

Vedkommende vil få ansvar for Norges Castingforbunds del av Norges Idrettsforbunds registreringssystem Sportsadmin / Klubbadmin.

**Sak 05/16 Presentasjon av Micro Soft v/Terje**

Terje Slydahl vil vise en presentasjon av et tilbud fra Micro Soft.

**Sak 06/16 Håndboken for fluekasting**

Håndboken er nå ferdig som førsteutgaven. Det vil helt sikkert bli endringer etter hvert som vi tar den i bruk. Det som er viktig her, er at det ikke stadig gjøres endringer, men at dette eventuelt samles opp til en til to ganger i året. Presidenten ønsker å trykke opp et opplag, han ønsker også at det skal gjøres endringer fortløpende. Boken skal også legges på nettet. Se håndboken via denne linken.

**Sak 07/16 Omkast regler for Kongepokaler**

Forslag til omkastregler for Kongepokal casting

Avhengig av om det er en kombinasjon eller enkeltøvelse i årets valg av Kongepokaløvelse, vil følgende regel brukes i forhold til omkast.

Ved presisjon, vil det være omkast på tid. Ved lengdeøvelse vil det være sammenlagt de to lengste kast. Øvelsesvalget vil være i forhold til laveste øvelses tall. (Øv.1 – Øv. 2, osv.)

Forslag til omkastregler for Kongepokal fluekasting

Avhengig av om det er en kombinasjon eller enkeltøvelse i årets valg av Kongepokaløvelse, vil følgende regel brukes i forhold til omkast.

Ved presisjon, vil det være omkast på tid. Ved lengdeøvelse vil det være sammenlagt de to lengste kast. Ved fortsatt poenglikhet, vil kast nummer tre bli gjeldende. Øvelsesvalget vil være i forhold til første gjennomførte øvelse. (Ørret presisjon – Ørret lengde – Sjøørret lengde – Laks lengde – Spey 15,1 – Spey 18/16.)

**Sak 08/16 Landslagstrener fluekasting – Jarle Strandberg?**

Det er på tide å få en trener for landslaget i fluekasting. Jarle har tenkt å ha noen hvileår, og har i den anledning tilbud seg å kunne stå for denne jobben. Er dette av interesse for NCF’s styre?

**Sak 09/16 Beste kaster vinner uansett klasse?**

I casting har vi dette systemet, og vurderer å gjøre det samme i fluekasting. Er det en junior som kaster beste resultat, skal det være den som vinner det gjeveste trofeet.

**Sak 10/16 Veteranklasse i Fluekasting?**

Det har fra tid til annen kommet forslag om å innføre veteranklasse i fluekasting. Vi tar det nå opp som et forslag. I våre rekker er det jo mange som har passert en alder som tilsier at de kan stille i veteranklassen (50 år).

**Sak 11/16 Treningsleir Spania. Forslag fra Jan Ivar.**

Eventuelt